SAN FERNANDO CITY, La Union - Pinaawid dagiti otoridad dagiti mannursuro ken adalan ti University of the Philippines Baguio gapu iti bomb threat iti nasao nga unibersidad.
Iti impormasyon nga impatulod ti maysa nga estudiante ti UPB iti Bombo Radyo La Union, nagkaribuso dagiti agad-adal iti nadakama nga unibersidad sakbay ti alas-9:00 itay agsapa gapu iti bomb threat.
Dinakamat ti source nga adda ti naipatulod a text message seknan iti bomba a naipakat iti maysa kadagiti pasdek sadiay.
Naamuan pay a narigatan met dagiti dadduma nga estudiante manipud iti Human Kinetics Program (HKP) room gapu ta kasapulanda pay nga umuli tapno makadanon ti main gate.
Gapu iti daytoy ket suspendido ita nga aldaw ti serrek iti entero nga institusyon.
Iti agdama ket nangipatuloden ti pulisya tapno agsawar iti entero a campus ken maamuan no pudno ti pangta ti bomba.
Naamuan a daytoy ti umuna a gndaway nga adda ti bomb threat iti UP Baguio gapu ta kadagiti napalabas a bulan ket iti sabali a lugar met ti nakapasar iti daytoy.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn